techiaith/cofnodycynulliad_en-cy huggingface dataset:
English: I'd like to thank Jenny Rathbone for her questions. I do believe that research and development in terms of green buses is not just an opportunity for us to lower or reduce our carbon footprint - research and development also offers us a huge economic opportunity, due to the fact that it is still an industry that is in its relative infancy. We still do not see across much of western Europe the sort of numbers of electric and hybrid buses that we will likely see in the next decade, and so there are still opportunities for Welsh companies to become more involved in the development of new forms of passenger transport that do contribute less in terms of our carbon footprint.
Welsh: Hoffwn ddiolch i Jenny Rathbone am ei chwestiynau. Rwy'n credu bod ymchwil a datblygu o ran bysus gwyrdd nid yn unig yn gyfle i ni ostwng neu leihau ein hôl troed carbon - mae ymchwil a datblygu hefyd yn gyfle economaidd enfawr i ni, gan ei fod yn dal yn ddiwydiant sydd yn ei ddyddiau cynnar. Nid ydym eto'n gweld ar draws rhan helaeth o orllewin Ewrop y niferoedd o fysus trydan a hybrid y byddwn yn debygol o'u gweld yn y degawd nesaf. Felly mae cyfleoedd i gwmnïau o Gymru gael mwy o ran yn y gwaith o ddatblygu mathau newydd o drafnidiaeth sy'n cyfrannu llai o'n hôl troed carbon.
English: The green bus fund, which was the fund mentioned by the Member, was, of course, open to bus providers and operators in Wales. Regretfully, no Welsh companies were successful in bidding, and no local authorities were successful in bidding. I am personally open to considering, however, a case for establishing a green bus fund in Wales, but within, of course, I have to say, a context of competing authorities and budgetary constraints, but I do recognise the need to reduce our carbon footprint and the role that public transport - greener public transport - can have in achieving this. Therefore, I am open to considering a case for a green bus fund in Wales. I believe our bus policy advisory group, though, suggested that what they called a 'better bus fund', rather than a narrow green bus fund, would be most appropriate. So, there are, to some degree, conflicting beliefs about what would be a better way, or what sort of fund and the criteria for qualifying for capital resources are best for the economy and for passenger users, but it's very much something that I intend speaking with companies about at the summit in 2017.
Welsh: Roedd y gronfa bws gwyrdd, sef y gronfa y cyfeiriodd yr Aelod ati, wrth gwrs, yn agored i ddarparwyr bysus a gweithredwyr yng Nghymru. Yn anffodus, ni fu unrhyw gwmni o Gymru yn llwyddiannus wrth wneud cais, ac ni fu unrhyw awdurdod lleol yn llwyddiannus wrth wneud cais. Rwyf i yn bersonol yn barod i ystyried, serch hynny, achos dros sefydlu cronfa bysus gwyrdd yng Nghymru, ond wrth gwrs, rhaid i mi ddweud, o fewn cyd-destun awdurdodau sy'n cystadlu â'i gilydd a chyfyngiadau cyllidebol. Ond rwy'n cydnabod bod angen lleihau ein hôl troed carbon a swyddogaeth trafnidiaeth gyhoeddus - trafnidiaeth gyhoeddus wyrddach - wrth gyflawni hyn. Felly, rwy'n barod i roi ystyriaeth i achos dros gael cronfa bysus gwyrdd yng Nghymru. Rwy'n credu bod ein grŵp cynghori ar bolisi bysus, serch hynny, wedi awgrymu mai'r hyn y maent yn ei alw yn 'gronfa bysus gwell', yn hytrach na chronfa gul bysus gwyrdd, fyddai fwyaf priodol. Felly, i ryw raddau mae gwrthdaro o ran beth fyddai ffordd well, neu'r math o gronfa a'r meini prawf ar gyfer bod yn gymwys am adnoddau cyfalaf fyddai orau ar gyfer yr economi ac ar gyfer defnyddwyr sy'n deithwyr. Ond mae hyn yn rhywbeth yr wyf yn bwriadu siarad â chwmnïau yn ei gylch yn yr uwchgynhadledd yn 2017.
English: We move on now to the next item on the agenda, which is the debate on the Welsh Language Commissioner's annual report for 2015-16, and I call on the Minister for Lifelong Learning and Welsh Language to move the motion - Alun Davies.
Welsh: Symudwn ymlaen yn awr at yr eitem nesaf ar yr agenda, sef y ddadl ar adroddiad blynyddol Comisiynydd y Gymraeg ar gyfer 2015-16, a galwaf ar Weinidog y Gymraeg a Dysgu Gydol Oes i gynnig y cynnig - Alun Davies.
English: Thank you very much. I have selected the three amendments to the motion. I call on Sian Gwenllian to move amendments 1, 2 and 3, tabled in the name of Rhun ap Iorwerth. Sian.
Welsh: Diolch yn fawr iawn. Rwyf wedi dethol y tri gwelliant i'r cynnig. Galwaf ar Sian Gwenllian i gynnig gwelliannau 1, 2 a 3, a gyflwynwyd yn enw Rhun ap Iorwerth. Sian.
English: Thank you. I call on the Minister for Lifelong Learning and Welsh Language to reply to the debate. Alun Davies.
Welsh: Diolch. Galwaf ar Weinidog y Gymraeg a Dysgu Gydol Oes i ymateb i'r ddadl. Alun Davies.
English: Thank you very much. The proposal is to agree amendment 1. Does any Member object? No. Therefore amendment is agreed in accordance with Standing Order 12.36.
Welsh: Diolch yn fawr iawn. Y cynnig yw derbyn gwelliant 1. A oes unrhyw Aelod yn gwrthwynebu? Nac oes. Felly caiff y gwelliant ei dderbyn yn unol â Rheol Sefydlog 12.36.
English: The proposal is to agree amendment 2. Does any Member object? No. Right, therefore, that amendment is agreed also in accordance with Standing Order 12.36.
Welsh: Y cynnig yw derbyn gwelliant 2. A oes unrhyw Aelod yn gwrthwynebu? Nac oes. Iawn, felly, caiff y gwelliant hwnnw ei dderbyn hefyd yn unol â Rheol Sefydlog 12.36.
English: The proposal is to agree amendment 3. Does any Member object? No. Therefore, amendment 3 is agreed.
Welsh: Y cynnig yw derbyn gwelliant 3. A oes unrhyw Aelod yn gwrthwynebu? Nac oes. Felly, caiff gwelliant 3 ei dderbyn.
English: The proposal is to agree the motion as amended.
Welsh: Y cynnig yw derbyn y cynnig fel y'i diwygiwyd.
English: Does any Member object? No. Therefore, the motion as amended is agreed.
Welsh: A oes unrhyw Aelod yn gwrthwynebu? Nac oes. Felly, mae'r cynnig fel y'i diwygiwyd wedi ei dderbyn.
English: That concludes today's business. Thank you very much.
Welsh: Dyna ddiwedd busnes heddiw. Diolch yn fawr iawn.
English: The events of 21 October 1966 resonate right across Wales. Many of our communities were created as a result of the rich seam of coal beneath our feet. Coal brought employment, it brought opportunities, it gave us infrastructure, but it did also extract a very heavy price. Many of us grew up with a coal tip perched upon the mountains above us. What happened in Aberfan could have happened almost anywhere that had a coal mine. Many of us grew up in very close-knit communities where you looked out for your neighbours and where your neighbours looked out for you. And it's because of these links that we feel such a strong sense of solidarity with the people of Aberfan. To those closest to the event, you must know that you have our support, you have our sympathy, you have our solidarity and you have our respect. It's incumbent upon all of us and the generations that follow to ensure that we continue to remember what happened that day in Aberfan 50 years ago and today we will ensure that Wales will remember.
Welsh: Mae digwyddiadau 21 Hydref 1966 yn diasbedain ar draws Cymru gyfan. Cafodd llawer o'n cymunedau eu creu o ganlyniad i'r wythïen gyfoethog o lo o dan ein traed. Daeth glo â gwaith, daeth â chyfleoedd, rhoddodd seilwaith i ni, ond fe gostiodd yn ddrud iawn hefyd. Tyfodd llawer ohonom i fyny gyda thomen lo yn clwydo ar y mynyddoedd uwch ein pennau. Gallai'r hyn a ddigwyddodd yn Aberfan fod wedi digwydd bron yn unrhyw le a oedd â phwll glo. Tyfodd llawer ohonom i fyny mewn cymunedau clòs iawn lle roeddech yn edrych ar ôl eich cymdogion a lle roedd eich cymdogion yn edrych ar eich ôl chi. Ac oherwydd y cysylltiadau hyn y teimlwn y fath undod cryf gyda phobl Aberfan. I'r rhai sydd agosaf at y digwyddiad, rhaid i chi wybod ein bod yn eich cefnogi, ein bod yn cydymdeimlo â chi, ein bod yn unedig â chi a'n bod yn eich parchu. Mae'n ddyletswydd ar bob un ohonom a'r cenedlaethau sy'n dilyn i sicrhau ein bod yn parhau i gofio beth ddigwyddodd y diwrnod hwnnw yn Aberfan 50 mlynedd yn ôl a heddiw byddwn yn sicrhau bod Cymru'n cofio.
English: The harrowing images of the Aberfan disaster shed some light on the unimaginable scenes that the community of Aberfan, Wales and the world had to endure 50 years ago. This tragedy, which devastatedly consumed 20 houses and the village school, took the lives of 28 adults and 116 children. The children had just returned to their classes after singing 'All things bright and beautiful' at their assembly. Today, we remember those adults and children who lost their lives so tragically, but we must also reflect on the bravery of the survivors and of the bereaved. Having read the stories of the survivors who have now felt able to break the haunting silence and share their experiences of that day, I am awed by the formidable courage and community spirit with which the people of Aberfan have faced the future in the aftermath of such heartbreak and devastation. The personal accounts given by those who were there on the day, like that of Karen Thomas, who along with four other children were saved by their school dinner lady, Nansi Williams, who so selflessly sacrificed her own life to save the young children in her care, reveals the extraordinary fortitude which is grounded in the community of Aberfan. From those haunting black and white images, we are able to see the immense blackness that engulfed Aberfan on that day. But despite the horrors endured, the community did not succumb to the darkness, instead choosing to tirelessly dig for light. It is with feelings of the utmost reverence and compassion that we remember.
Welsh: Taflodd lluniau erchyll trychineb Aberfan rywfaint o oleuni ar y golygfeydd annirnadwy y bu'n rhaid i gymuned Aberfan, Cymru a'r byd eu dioddef 50 mlynedd yn ôl. Aeth y drasiedi hon, a lyncodd 20 o dai ac ysgol y pentref, â bywydau 28 o oedolion a 116 o blant. Roedd y plant newydd ddychwelyd i'w hystafelloedd dosbarth ar ôl canu 'All things bright and beautiful' yn eu gwasanaeth. Heddiw, fe gofiwn yr oedolion a'r plant a gollodd eu bywydau mewn modd mor drasig, ond rhaid i ni hefyd fyfyrio ar ddewrder y rhai a oroesodd a'r rhai a gafodd brofedigaeth. Ar ôl darllen straeon y goroeswyr sydd bellach wedi teimlo y gallant dorri'r tawelwch hunllefus a rhannu eu profiadau o'r diwrnod hwnnw, rwy'n rhyfeddu at ddewrder aruthrol ac ysbryd cymunedol pobl Aberfan wrth wynebu'r dyfodol yn dilyn y fath dorcalon a dinistr. Mae'r straeon personol a roddwyd gan y rhai a oedd yno ar y diwrnod, fel Karen Thomas, a achubwyd gyda phedwar o blant eraill gan eu cynorthwy-ydd cinio, Nansi Williams, a aberthodd ei bywyd ei hun mor anhunanol i achub y plant ifanc yn ei gofal, yn dangos y dewrder rhyfeddol sy'n rhan annatod o gymuned Aberfan. O'r lluniau du a gwyn hunllefus hynny, gallwn weld y duwch aruthrol a lyncodd Aberfan y diwrnod hwnnw. Ond er gwaethaf yr erchyllterau a ddioddefwyd, ni ildiodd y gymuned i'r tywyllwch, gan ddewis cloddio'n ddiflino am y goleuni yn lle hynny. Fe gofiwn gyda theimladau o'r parch a'r tosturi mwyaf.
English: Thank you all for your contributions. It is right that Wales's Parliament pays its respect on the fiftieth anniversary of this tragedy. We are conscious that, for the community of Aberfan, it is a tragedy that you live with day in and day out. However, we commend the community for facing the future with strength and resilience. I now ask the National Assembly and the public gallery to rise to remember those 144 men, women and children, who, on that morning of 21 October 1966, had their future taken away from them.
Welsh: Diolch i chi gyd am eich cyfraniadau. Mae'n iawn i Senedd Cymru ddangos parch ar adeg hanner canmlwyddiant y trychineb hwn. I gymuned Aberfan, rydym yn ymwybodol ei fod yn drychineb rydych yn byw gydag ef ddydd ar ôl dydd. Fodd bynnag, rhown glod i'r gymuned am wynebu'r dyfodol gyda chryfder a chadernid. Yn awr gofynnaf i'r Cynulliad Cenedlaethol a'r oriel gyhoeddus godi i gofio am y 144 o ddynion, menywod a phlant, y cafodd eu dyfodol ei gipio oddi wrthynt ar y bore hwnnw, 21 Hydref 1966.
English: The next item on our agenda is questions to the Cabinet Secretary for Finance and Local Government.
Welsh: Yr eitem nesaf ar ein hagenda ni yw'r cwestiynau i Ysgrifennydd y Cabinet dros Gyllid a Llywodraeth Leol. Y cwestiwn cyntaf - Angela Burns.
English: I thank the Member for that question. After adjusting for the one-off capital expenditure associated with the buy-out of the housing revenue account subsidy system, capital expenditure by local authorities increased by 7.4 per cent in 2015-16.
Welsh: Diolch i'r Aelod am y cwestiwn hwnnw. Ar ôl addasu ar gyfer y gwariant cyfalaf untro sy'n gysylltiedig â phrynu allan o system y cymhorthdal cyfrif refeniw tai, cynyddodd gwariant cyfalaf gan awdurdodau lleol 7.4 y cant yn 2015-16.
English: Cabinet Secretary, statistics out last week show that capital expenditure on social services has fallen by 45 per cent in the last year from £22 million in 2014-15 to £12.6 million in the last financial year - the greatest fall of all local government capital expenditure. Revenue spend has also fallen by 0.4 per cent. In light of this reduction in funding, would you please provide clarity on Welsh Government commitments to better integrate health and social services and work to remove the uncertainty that hangs over many local authorities' social services departments?
Welsh: Ysgrifennydd y Cabinet, mae ystadegau a gyhoeddwyd yr wythnos diwethaf yn dangos bod gwariant cyfalaf ar wasanaethau cymdeithasol wedi gostwng 45 y cant yn ystod y flwyddyn ddiwethaf, o £22 miliwn yn 2014-15 i £12.6 miliwn yn y flwyddyn y ariannol ddiwethaf - y gostyngiad mwyaf o holl wariant cyfalaf llywodraeth leol. Mae'r gwariant refeniw hefyd wedi gostwng 0.4 y cant. Yn wyneb y gostyngiad hwn yn y cyllid, a fyddech mor garedig ag egluro ymrwymiad Llywodraeth Cymru i integreiddio iechyd a gwasanaethau cymdeithasol yn well a gweithio i gael gwared ar yr ansicrwydd sy'n wynebu llawer o adrannau gwasanaethau cymdeithasol awdurdodau lleol?
English: I thank the Member for her supplementary question. I think that when accounting adjustments are taken into account, capital expenditure on social services actually fell by 1.1 per cent last year, and that was in line with the estimates that local authorities had provided and takes no account of the £10 million additional capital provided through the intermediate care fund, which is largely spent on social services matters. In the draft budget, published yesterday, in which, for the first time for a number of years, we are able to provide local authorities in Wales with a budget that has no cash cuts within it, I have earmarked £25 million for social services purposes, in response to the call from local authorities themselves, but in clear recognition of the pressures that that service faces.
Welsh: Diolch i'r Aelod am ei chwestiwn atodol. Pan gaiff addasiadau cyfrifyddu eu hystyried, credaf fod gwariant cyfalaf ar wasanaethau cymdeithasol wedi gostwng 1.1 y cant y llynedd mewn gwirionedd, ac roedd hynny'n cyd-fynd â'r amcangyfrifon roedd awdurdodau lleol wedi'u darparu ac nid yw'n ystyried y cyfalaf ychwanegol o £10 miliwn a ddarparwyd drwy'r gronfa gofal canolraddol, sy'n cael ei wario'n bennaf ar faterion yn ymwneud â gwasanaethau cymdeithasol. Yn y gyllideb ddrafft a gyhoeddwyd ddoe, lle y gallwn, am y tro cyntaf ers nifer o flynyddoedd, roi cyllideb i awdurdodau lleol yng Nghymru heb doriadau arian parod ynddi, rwyf wedi clustnodi £25 miliwn at ddibenion gwasanaethau cymdeithasol, mewn ymateb i'r alwad gan yr awdurdodau lleol eu hunain, ond gan gydnabod yn glir y pwysau y mae'r gwasanaeth hwnnw'n ei wynebu.
English: Building works will start in my constituency soon on a new community primary school at Cwmaman, where the local authority is using twenty-first century schools funding to deliver school facilities that are fit for purpose. Will you join with me, Cabinet Secretary, in congratulating Rhondda Cynon Taf County Borough Council for the way in which it is engaging with the twenty-first century schools programme to improve capital infrastructure, but also the educational opportunities it is offering to children and young people?
Welsh: Bydd gwaith adeiladu yn dechrau yn fy etholaeth yn fuan ar ysgol gynradd gymunedol newydd yng Nghwmaman, lle mae'r awdurdod lleol yn defnyddio cyllid ysgolion yr unfed ganrif ar hugain i ddarparu cyfleusterau ysgol sy'n addas i'r diben. A wnewch chi ymuno â mi, Ysgrifennydd y Cabinet, i longyfarch Cyngor Bwrdeistref Sirol Rhondda Cynon Taf am y ffordd y mae'n ymwneud â'r rhaglen ysgolion yr unfed ganrif ar hugain i wella cyfalaf seilwaith, ond hefyd am y cyfleoedd addysgol y mae'n eu cynnig i blant a phobl ifanc?
English: Certainly, I agree with Vikki Howells in her commendation of RCT council, and indeed councils across Wales for the way in which they have embraced the twenty-first century schools programme. Over 150 schools and colleges across Wales are seeing rebuilding and refurbishment of their premises. But the point that my colleague made in her supplementary towards the end is perhaps the more important. Schools are more than buildings: it's the message that they send to young people about the value we place on them and the opportunities that proper premises of this sort will go on providing into the future.
Welsh: Yn sicr, rwy'n ategu canmoliaeth Vikki Howells i gyngor Rhondda Cynon Taf, a chynghorau ledled Cymru yn wir am y modd y maent wedi croesawu rhaglen ysgolion yr unfed ganrif ar hugain. Mae dros 150 o ysgolion a cholegau ledled Cymru yn gweld eu safleoedd yn cael eu hailadeiladu a'u hadnewyddu. Ond y pwynt a wnaeth fy nghyd-Aelod yn ei chwestiwn atodol tuag at y diwedd yw'r pwysicaf efallai. Mae ysgolion yn fwy nag adeiladau; mae'n ymwneud â'r neges y maent yn ei chyfleu i bobl ifanc am ba mor werthfawr ydynt i ni a'r cyfleoedd y bydd safleoedd priodol o'r math hwn yn parhau i'w darparu yn y dyfodol.
English: Will the Cabinet Secretary join me in congratulating City of Cardiff Council on their project for capital spending to introduce light-emitting diode and dimmable street lighting in the city? Doesn't he think that's an excellent way to use capital money with long-term benefits?
Welsh: A wnaiff Ysgrifennydd y Cabinet ymuno â mi i longyfarch Cyngor Dinas Caerdydd ar eu prosiect ar gyfer gwariant cyfalaf i gyflwyno deuodau allyrru golau a goleuadau stryd pyladwy yn y ddinas? A yw'n credu bod honno'n ffordd wych o ddefnyddio arian cyfalaf gyda buddiannau hirdymor?
English: I thank Julie Morgan for that question. I think Cardiff's record in using capital spending on environmental purposes of this sort is admirable. The latest intention to use capital spending for street lighting in the city is part of a wider pattern in which they've used money, made available through the Welsh Government in part, for street lighting energy efficiency, council building energy efficiency and school lighting programmes - in Rhydypenau Primary School in her own constituency, for example. It is a very good example of the way in which local authorities are using the assistance available to decarbonise their spending, providing a better future, not only for their own citizens but for the whole of our nation.
Welsh: Diolch i Julie Morgan am y cwestiwn hwnnw. Rwy'n credu bod hanes Caerdydd o ddefnyddio gwariant cyfalaf at ddibenion amgylcheddol o'r math hwn yn rhagorol. Mae'r bwriad diweddaraf i ddefnyddio gwariant cyfalaf ar oleuadau stryd yn y ddinas yn rhan o batrwm ehangach lle maent wedi defnyddio arian, sydd ar gael drwy Lywodraeth Cymru yn rhannol, ar gyfer effeithlonrwydd ynni goleuadau stryd, effeithlonrwydd ynni adeiladau cyngor a rhaglenni goleuo ysgol - yn Ysgol Gynradd Rhydypenau yn ei hetholaeth ei hun, er enghraifft. Mae'n enghraifft dda iawn o'r ffordd y mae awdurdodau lleol yn defnyddio'r cymorth sydd ar gael i ddatgarboneiddio'u gwariant, gan ddarparu gwell dyfodol, nid yn unig i'w dinasyddion eu hunain, ond i'n cenedl gyfan.
English: What assessment has the Cabinet Secretary made of the impact that the £66 billion deficit predicted in the leaked treasury report will have on Wales if we were to have a hard Brexit?
Welsh: Pa asesiad y mae Ysgrifennydd y Cabinet wedi'i wneud o'r effaith a gaiff y diffyg o £66 biliwn, sydd wedi'i ragfynegi yn adroddiad y Trysorlys a ddatgelwyd yn answyddogol, ar Gymru pe baem yn cael telerau llym wrth adael yr UE?
English: I thank Eluned Morgan for the question. The protection of our economic interests in the Brexit context is vital to Wales. Together with finance Ministers from Scotland and Northern Ireland, I will meet with the Chief Secretary to the Treasury next week ahead of the autumn statement. The impact of EU transition is at the very top of our agenda.
Welsh: Diolch i Eluned Morgan am y cwestiwn. Mae diogelu ein buddiannau economaidd yng nghyd-destun gadael yr UE yn hanfodol i Gymru. Ynghyd â Gweinidogion cyllid o'r Alban a Gogledd Iwerddon, byddaf yn cyfarfod â Phrif Ysgrifennydd y Trysorlys yr wythnos nesaf cyn datganiad yr hydref. Bydd effaith y trefniadau pontio Ewropeaidd ar frig ein hagenda.
English: Thank you. The Cabinet Secretary yesterday gave a warning that there are leaner times ahead, and that this year's budget should be used as an opportunity for those public sector recipients of funding to prepare for cuts in terms of the austerity that's being imposed by the UK Tory Government. But now we have this additional problem of this £66 billion of a projected shortfall if we were to go for a hard Brexit, complying with World Trade Organization rules rather than having free unfettered access to the EU. That would make a massive dent in Welsh Government receipts. To what extent has the Cabinet Secretary factored into his predictions the impact of that £66 billion dent, and what impact would that have on future capital expenditure projections?
Welsh: Diolch. Rhybuddiodd Ysgrifennydd y Cabinet ddoe fod yna adegau o brinder o'n blaenau, ac y dylid defnyddio'r gyllideb eleni fel cyfle i'r rhai sy'n derbyn cyllid yn y sector cyhoeddus baratoi ar gyfer toriadau o ran y caledi sy'n cael ei orfodi gan Lywodraeth Dorïaidd y DU. Ond yn awr mae gennym y broblem ychwanegol hon o £66 biliwn o ddiffyg a ragfynegir pe baem yn mynd am delerau llym wrth adael yr UE, gan gydymffurfio â rheolau Sefydliad Masnach y Byd yn hytrach na chael mynediad rhydd a dilyffethair at yr UE. Byddai hynny'n gwneud tolc anferth yn nerbyniadau Llywodraeth Cymru. I ba raddau y mae Ysgrifennydd y Cabinet wedi cynnwys effaith y tolc o £66 biliwn yn ei ragfynegiadau, a pha effaith a gâi hynny ar ragamcanion gwariant cyfalaf yn y dyfodol?
English: Eluned Morgan draws attention to the long-term impact that leaving the European Union on the wrong terms would have for Wales. The budget I laid yesterday grapples with the immediate consequences of losing potentially European funds that otherwise would have come to Wales. But the long-term impact of lower growth in the UK economy, with everything that that would mean in terms of tax receipts and money available for public expenditure, is the greater long-term anxiety. For yesterday's budget, it's beyond the scope of the one-year revenue budget that I was able to lay, partly because of the uncertainties that she points to. Undoubtedly, if we were to see cuts on anything like the scale suggested in that leaked document, the implications for Wales would be very serious indeed.
Welsh: Mae Eluned Morgan yn tynnu sylw at yr effaith hirdymor y byddai gadael yr Undeb Ewropeaidd ar y telerau anghywir yn ei chael ar Gymru. Mae'r gyllideb a gyflwynais ddoe yn ymdrin â chanlyniadau uniongyrchol colli cyllid Ewropeaidd posibl a fyddai wedi dod i Gymru fel arall. Ond effaith hirdymor llai o dwf yn economi'r DU, gyda phopeth y byddai hynny'n ei olygu o ran derbyniadau treth ac arian sydd ar gael ar gyfer gwariant cyhoeddus, yw'r pryder mwyaf yn y tymor hir. Ar gyfer y gyllideb ddoe, mae tu hwnt i gwmpas y gyllideb refeniw un flwyddyn y gallwn ei chyflwyno, yn rhannol oherwydd yr ansicrwydd y mae hi'n cyfeirio ato. Yn ddi-os, pe baem yn gweld toriadau ar unrhyw beth tebyg i'r raddfa a awgrymir yn y ddogfen honno a ddatgelwyd yn answyddogol, byddai'r goblygiadau i Gymru yn ddifrifol iawn yn wir.